KANE NGƐ Afrikaans Albanian Amharic Arabic Armenian Azerbaijani Azerbaijani (Cyrillic) Bicol Chichewa Chinese Mandarin (Simplified) Chinese Mandarin (Traditional) Chitonga (Malawi) Chuvash Croatian Czech Dangme Danish Dutch English Estonian Ewe Fante Finnish French Georgian German Greek Haitian Creole Hiligaynon Hungarian Iloko Indonesian Italian Japanese Kabyle Kannada Kinyarwanda Kirghiz Kirundi Kongo Korean Krio Lithuanian Malagasy Malay Malayalam Mingrelian Myanmar Nahuatl (Huasteca) Norwegian Oromo Persian Polish Portuguese Portuguese (Portugal) Punjabi Quechua (Cuzco) Romanian Russian Sepedi Serbian Serbian (Roman) Sesotho (Lesotho) Setswana Sinhala Slovak Slovenian Spania Swahili Swedish Tagalog Tahitian Tajiki Tarascan Telugu Thai Tigrinya Tojolabal Totonac Tshwa Tsonga Turkish Tzeltal Ukrainian Valencian Wallisian Welsh Xhosa Zulu\nNgɛ je ɔ mi tsuo ɔ, nihi kaneɔ Yehowa Odasefohi a womihi. Nihi ayɔhi abɔ kaneɔ ngɛ intanɛti ɔ nɔ kaa bɔ nɛ o ngɛ pee amlɔ nɛ ɔ. Ke wa de mo womihi abɔ nɛ wa peeɔ ɔ, e maa pee mo nyakpɛ. Kɛ je jeha 2013 kɛ ma nɛ ɔ, wa peeɔ Baiblo kasemi womihi ngɛ gbihi maa pee 700 a mi, nɛ wa gbaa ngɛ je mahi 239 a mi.\nSisije ɔ, loko jeha 1920 maa su ɔ, jinɛ wa bɔɔ womi peemi ní tsumi kuu komɛ apaa nɛ a fiaa wa womi ɔmɛ kɛ haa wɔ. Jamɛ a jeha a mi nɔuu nɛ wɔ nitsɛmɛ wa bɔni wa womi tɛtlɛɛhi kɛ womi wawi peemi ngɛ Brooklyn, New York ngɛ tsu nyafii ko nɛ wa hai ɔ mi. Wa je sisi nyafii, se amlɔ nɛ ɔ, wa ngɛ womi fiami hehi 15 ngɛ Afrika, Asia, Australia, Yuropa, North Amerika, kɛ South Amerika.\nWomi Nɛ E He Hia Pe Kulaa\nWomi nɛ e he hia pe kulaa nɛ wa fiaa ji Baiblo ɔ. Wa fia kekle nɔ́ ɔ, ngɛ jeha 1942 mi, nɛ lɔ ɔ ji King James Version, Blɛfo gbi nɔ́ ɔ. Se kɛ je jeha 1961 ɔ, Yehowa Odasefohi pee New World Translation of the Holy Scriptures ɔ, nɛ a fia babauu. Benɛ e ke suu jeha 2013 ɔ, wa fia Baiblo nɛ ɔ pe ayɔ 184 ngɛ gbi 121 a mi.\nSe ngɛ Baiblo abɔ nɛ ɔ nɛ wa pee ɔ tsuo se ɔ, nɔ́ kpa ko hu ngɛ. Baiblohi nɛ wa peeɔ ɔ se kɛɛ wawɛɛ. Akɛnɛ acid be pepa nɛ waa kɛ pee Baiblo ɔ mi he je ɔ, ke Baiblo ɔ se kɛ po ɔ, pepa a be tsakee nɛ e pee kaa kungwɔ zɔ, nɛ wa peeɔ Baiblo ɔ saminya. Enɛ ɔ haa nɛ Baiblohi nɛ wa peeɔ ɔ puɛ we mla.\nJehanɛ hu wa peeɔ womi kpahi konɛ e ye bua nihi nɛ a nu Baiblo ɔ sisi. Moo hyɛ jeha 2013 akɔtaa bumi ko:\nA peeɔ Hwɔɔmi Mɔ womi tɛtlɛɛ ɔ ngɛ gbihi nɛ hiɛ pe 210 a mi, nɛ e ji womi nɛ a gbaa ngɛ je ɔ mi pe womi kpahi. A fiaa womi tɛtlɛɛ nɛ hɛɛ ba fa 16 nɛ ɔ maa pee 45,000,000 daa nyɔhiɔ.\nNgɛ Hwɔɔmi Mɔ ɔ se ɔ, Awake! womi tɛtlɛɛ ɔ ji womi enyɔne nɛ a gbaa ngɛ je ɔ mi pe womi kpahi tsuo, nɛ a peeɔ ngɛ gbi 99 a mi. Daa nyɔhiɔ ɔ, a fiaa maa pee 44,000,000.\nMɛni Tutuutu Ji Baiblo ɔ Tsɔɔmi? womi ɔ hɛɛ ba fa 224. A pee womi nɛ ɔ konɛ e ye bua nihi nɛ a nu Baiblo mi anɔkuale ɔ sisi. Kɛ je jeha 2005 ɔ, a fia womi nɛ ɔ ayɔ 214 kɛ se ngɛ gbi 240 a mi.\nBu Mawu Tue womiyo ɔ hu hɛɛ ba fa 32, nɛ a pee kɛ ha nihi nɛ a li ní kanemi kpakpa ko. Fonihi nɛ ngɛ fɛu nɛ ngɛ womiyo nɛ ɔ mi ɔ yeɔ bua nihi nɛ a nuɔ Baiblo mi anɔkuale ɔ sisi. A pee womiyo nɛ ɔ ayɔ 42 kɛ se ngɛ gbi 400 a mi.\nJehanɛ se hu ɔ, Yehowa Odasefohi pee womi slɔɔtohi, womiyohi, kɛ dɛ womi kpahi kɛ ha nihi nɛ a ngɛ Baiblo ɔ kasee ɔ, konɛ a nyɛ nɛ a da a nyagbahi a nya, nɛ a ná a sane bimihi a heto, kɛ weku si himi nɛ ngɛ bua jɔmi. Ngɛ jeha 2012 mi ɔ, Yehowa Odasefohi fia womi tɛtlɛɛhi maa pee ayɔ akpe kake kɛ fa, kɛ womihi kɛ Baiblo ayɔ 80 kɛ se.\nNgɛ jeha 2012 mi ɔ, Yehowa Odasefohi fia womi tɛtlɛɛhi maa pee ayɔ akpe kake kɛ fa, kɛ womihi kɛ Baiblo ayɔ 80 kɛ se\nKe nihi ba hyɛ wa womi fiami he ɔmɛ ɔ, e peeɔ mɛ nyakpɛ kaa a naa nihi nɛ a tsuɔ ní wawɛɛ. Nyumuhi kɛ yihi nɛ a tsuɔ ní ngɛ he nɛ ɔmɛ ɔ ngɔ a he kɛ ha faa. Loko a kpɛti nihi fuu ba Betel nɛ ji “Mawu we” ɔ, a li womi peemi he nɔ́ ko. Se tsɔsemi nɛ a náa ngɛ Betel daa a yeɔ bua mɛ nɛ a tsuɔ ní saminya. Kaa nɔ hyɛmi nɔ́ ɔ, wa ngɛ klamahi nɛ a he sɔɔ wawɛɛ nɛ a ma nyɛ maa pee womi tɛtlɛɛhi 200,000 ngɛ ngmlɛfia kake pɛ mi. Se nihewi nɛ a yi jeha 30 titli nɛ a kɛ klama nɛ ɔmɛ tsuɔ ní.\nJije Wa Náa Sika Ngɛ?\nNgɛ je ɔ mi tsuo ɔ, nihi jeɔ a tsui mi nɛ a haa yemi kɛ buami kɛ fĩɔ ní nɛ Yehowa Odasefohi ngɛ tsue ɔ se. August 1879 Zion’s Watch Tower, nɛ amlɔ nɛ ɔ wa tsɛɛ lɛ Hwɔɔmi Mɔ ɔ de ke: “Wa he ye kaa YEHOWA fĩ ‘Hwɔɔmi Mɔ’ ɔ peemi se, lɔ ɔ he ɔ, wa be sika bae ngɛ nihi a dɛ kɔkɔɔkɔ.” Loloolo ɔ, jã ji bɔ nɛ wa susu.\nMɛni he je nɛ wa ngɔɔ wa he wami, wa be, kɛ sika fuu kɛ woɔ ní tsumi nɛ ɔ mi ɔ? Ejakaa, ke o kane Baiblo kɛ womihi ayɔhi abɔ nɛ wa fia, aloo nɔ́ nɛ wa ngɔ kɛ fɔ wa intanɛti ní tsumi he ɔ nɔ ɔ, wa he ye kaa e maa ye bua mo nɛ o maa hɛ kɛ su Mawu he.\nA pee Baiblo kasemi womi nɛ ɔ konɛ e ye bua mo nɛ o kase nɔ́ nɛ Baiblo ɔ tsɔɔ ngɛ munyuyihi babauu a he. Ekomɛ ji, nɔ́ he je nɛ wa naa nɔ́, si fɔfɔɛ mi nɛ ni gbogboehi ngɛ, nɔ́ nɛ wa maa pee konɛ wa weku si himi nɛ pee bua jɔmi, kɛ ní kpahi.\nBaiblo Kasemi Níhi Nɛ Ngɛ\nHyɛ ní hehi nɛ a kɛ wo nɔ kɛ níhi nɛ ngɛ.